ຜູ້ນຳຈີນ ຈະຢ້ຽມຢາມ ສະຫະລັດ ຢ່າງເປັນທາງການ
ບັນດາເຈົ້າໜ້າທີ່ຈີນ ກ່າວວ່າ ການຢ້ຽມຢາມສະ​ຫະ​ລັດ ຂອງທ່ານ Xi Jinping ຈະມີຂຶ້ນໃນເດືອນກັນຍາ ທ້າຍ​ປີນີ້.
ອົງການຂ່າວຊິນຫົວທາງການຈີນ ກ່າວວ່າ ທ່ານ Xi Jinping ປະທານປະເທດຈີນ ຈະທຳການຢ້ຽມຢາມສະຫະລັດຢ່າງເປັນ ທາງການຄັ້ງທຳອິດຂອງທ່ານໃນເດືອນກັນຍາ ໄດ້ມີການປະກາດກຳນົດການຢ້ຽມຢາມໃຫ້ຮູ້ ຫຼັງຈາກທ່ານ Xi ໂອ້ລົມກັນທາງໂທລະສັບກັບປະທານາທິບໍດີບາຣັກ ໂອ ບາມາແຫ່ງສະຫະລັດ ອົງການຂ່າວຊິນຫົວແຈ້ງໃຫ້ຊາບວ່າ ທຳນຽບຂ່າວ ກ່າວວ່າ ທ່ານໂອບາມາ ໄດ້ຮຽກຮ້ອງປະທານປະເທດຈີນ ໃຫ້ຊຸກຍູ້ປະເທດຂອງທ່ານໄປສູ່ ປະທານາທິບໍດີ ຂອງສະຫະລັດ ຍັງໄດ້ກ່າວເນັ້ນເຖິງຄຳໝັ້ນໝາຍຂອງທ່ານເຊັ່ນກັນ ເພື່ອບັນລຸສົນທິສັນຍາດ້ານການລົງທຶນລະຫວ່າງສອງຝ່າຍກັບ ປັກກິ່ງ ທຳນຽບຂາວ ກ່າວວ່າ ທ່ານໂອບາມາ ແລະທ່ານສີຍັງໄດ້ໂອ້ລົມສົນທະນາກັນເລື້ອງຄວາມປອດໄພໃນດ້ານອິນເຕີແນັດ ແລະການເຈລະຈາຂອງນາໆຊາດ ພາຍໃຕ້ການນຳພາຂອງສະຫະລັດກັບອີຣ່ານວ່າດ້ວຍ ໂຄງການອາວຸດນີວເຄລຍຂອງອີຣ່ານນັ້ນ ຫວ່າງໄວໆຜ່ານມານີ້ ສະຫະລັດໄດ້ທຳການກ່າວຫາຢ່າງຈະແຈ້ງການໂຈມຕີທາງອິນເຕີ ແນັດ ໂດຍພວກລັກເຈາະຂ່າວຂໍ້ມູນຈີນຕໍ່ບັນດາບໍລິ ສັດອາເມຣິກັນ ແລະເປົ້າໝາຍຕ່າງໆຂອງລັດຖະບານ ຈີນໄດ້ປະຕິ ເສດຕໍ່ຂໍ້ກ່າວຫາເຫຼົ່ານັ້ນ ໃນວັນອັງຄານວານນີ້ ທຳນຽບຂາວໄດ້ປະກາດການຈັດຕັ້ງອົງການລັດຖະບານກາງນຶ່ງຂຶ້ນ ເພື່ອວິເຄາະການຂົ່ມຂູ່ຕ່າງໆຕໍ່ຄວາມປອດໄພດ້ານອິນເຕີແນັດຂອງປະເທດ ແລະປະສານງານຍຸດທະສາດເພື່ອຮັບມືກ່ຽວ ກັບເລື້ອງນີ້